ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA. OSA 3/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
―Tervetuloa evankeliumin äärelle.
Tänään jatkan opetussarjaani Älä rajoita Jumalaa.
Aloitin sarjan pari jaksoa sitten. Aiheesta on saatavana upouusi kirja.
Sen alaotsikko on: Kuvittele itsesi menestyväksi.
Kuten edellisissä jaksoissa sanoin, Jumala alkoi puhua minulle -
tästä asiasta tammikuun 31. päivänä vuonna 2002, -
ja se on muuttanut elämäni radikaalisti.
Oman arvioni mukaan se oli elämäni toiseksi tärkein -
kohtaaminen Herran kanssa, ja se jatkuu yhä.
Herra puhui siitä vuonna 2002, mutta aivan viime kesänä -
Hän sanoi, että rajoitin Häntä taas. Olin päässyt uudelle tasolle -
ja ajattelin suuremmin kuin ennen, mutta ajattelin edelleen pienemmin -
kuin Herra halusi minun ajattelevan, ja ajattelutapani rajoitti Häntä.
12 vuotta myöhemmin Jumala siis sanoo yhä, että rajoitan Häntä.
Emme koskaan pääse käsiksi kaikkeen siihen, mitä Jumalalla on.
Jokaiselle on aina tarjolla enemmän. Opetussarjani aluksi olenkin -
haastanut joitakin uskomuksia, jotka mielestäni rajoittavat Jumalaa.
Puhun myöhemmin erityisesti laiskistumisesta ja peloista, -
kuten ihmisten, epäonnistumisen ja menestymisen pelosta.
Puhumme monista asioista, mutta ensimmäiseksi haluan saada -
sinut ärsytetyksi pois tyytyväisyyden tilasta.
Kerron todistukseni siitä, miten Herra sai kaiken aikaan.
Aloitin Herran työn vuonna 1968, kun olin kohdannut Herran.
Heti sen jälkeen minut lähetettiin Vietnamiin.
10 vuotta myöhemmin perustin Andrew Wommack Ministriesin, -
mutta heti kun Herra kosketti minua, tiesin olevani kutsuttu palvelutyöhön.
Aloin julistaa niin paljon kuin pystyin. Toimin pastorina pikkuseurakunnissa -
Texasin Seagovillessa ja Childressissa.
Sitten muutin Coloradon Pritchettiin.
Vuonna 1978 perustin siis järjestöni ja aloin opettaa radiossa.
Aloin tehdä puhujamatkoja ja jakaa radio-opetuksia ilmaiseksi kaseteilla.
Palvelimme tuolla tavoin vuodesta 1978 vuoteen 2000, -
kun aloitin televisio-ohjelman. Tiivistän tarinaa paljon, -
jotta ehtisin kertoa tarpeeksi asioita. Vuonna 1998 Herra sanoi, -
että minun piti mennä televisioon. Minulta kesti 1,5 vuotta -
kerätä rahoitus tv-ohjelmaan, palkata ihmiset, ostaa välineet -
ja rakentaa studio. Aloitimme ohjelman nauhoitukset syksyllä 1999.
26.7.1999 Herra puhui minulle tästä. Hän oli sanonut jo aiemmin, -
että minun piti aloittaa tv-ohjelma, ja olimme jo aloittaneet valmistelut.
Silloin Hän sanoi, että jos olisin kuollut ennen tv-ohjelmani alkua, -
joka tapahtui 3.1.2000, Jumalan tahto elämääni olisi jäänyt toteutumatta.
Kun tv-ohjelmani alkoi, palvelutyöni oli vasta alussa.
Ja olin tuolloin tehnyt Herran työtä 32 vuotta!
Silti vasta tuolloin aloin todella toteuttaa kutsuani.
Se tuntui sekä lannistavalta että rohkaisevalta samalla kertaa.
Oli masentavaa ajatella, että 32 vuoden aikana edes alkanut -
tehdä sitä, mitä Jumala halusi. Silti oli tapahtunut upeita asioita.
Olin kasvanut, ja työni oli koskettanut monia. Ihmisiä oli herännyt kuolleista.
Olimme nähneet upeita asioita, ja jos työni oli vasta alussa, -
saatoin vuonna 2000 vain ylistää Jumalaa siitä, mitä tulisi tapahtumaan.
Se oli siis yhtä aikaa sekä masentavaa että rohkaisevaa.
Kun aloitimme tv-ohjelmat vuonna 2000, -
järjestömme tulot olivat alle 80 000 dollaria kuussa.
Vuosina 2000―2002 työmme kaksinkertaistui.
Tv-ohjelmien alettua tulomme nousivat 170 000 dollariin kuussa.
Asiat sujuivat todella hyvin, ja minusta todella tuntuu, -
että työni vasta alkoi, kun menin televisioon.
Sitä ennen se oli yhtä selviytymistaistelua.
Ulosottomiehet ja perintätoimistot soittelivat peräämme.
Minulla oli taloudellisesti vaikeaa. Meillä oli paljon vaikeuksia, -
vaikka toisaalta työ tuotti hienoja tuloksia. Kun aloitin televisiossa, -
yhtäkkiä tuntui, että tein sitä, mihin Jumala oli minut kutsunut.
Palvelutyömme kukoisti. Vuoden 2001 lopussa tapahtui jotain.
Muista, että Jumala sanoi minulle 31.1.2002, että rajoitin Häntä.
Muistaakseni oli marraskuu 2001, kun eräs mies profetoi minulle, -
että tulisin näkemään aivan valtavan kasvun, -
ja Jumala siunaisi minua. Hän profetoi suurta kasvua.
En sanonut mitään, sillä hän oli ystäväni, -
mutta ajattelin, että hän oli lähes kaksi vuotta liian myöhässä.
Olin nähnyt tuon kasvun tv-ohjelman aloittamisen jälkeen.
Minusta hän profetoi asioita, jotka olivat tapahtuneet, ei tulevia.
Ajattelin, että meillä meni todella hyvin aiempaan verrattuna.
Mutta tuo profetia toteutui vain parin kuukauden kuluttua.
Kerroin koko tämän tarinan sanoakseni, että luulin -
meidän pärjäävän hyvin, ja aiempiin vuosiin verrattuna se oli totta.
Sanon tämän, koska joku teistäkin voi ajatella, että kaikki on nyt hyvin.
Kaikki voi olla todella hyvin aiempaan verrattuna, -
mutta Jumalalla on tarjolla enemmän kuin mitä nyt koemme.
Olitpa kuka tahansa, uskon, että sinulle on varattuna enemmän.
Haluan sinun ymmärtävän, että kun Jumala puhui minulle tästä, -
kaikki elämässäni oli paremmin kuin koskaan ennen.
Silti Jumala puhui minulle jakeen Ps. 78:41 kautta: -
"Ja yhä edelleen he kiusasivat Jumalaa ja vihoittivat Israelin Pyhän."
Englanniksi sanotaan: "...rajoittivat Israelin Pyhää."
Jumala sanoi, että ajattelin liian pienesti ja rajoitin Hänen työtään.
Se järkytti minua, sillä minulla ei ollut koskaan mennyt niin hyvin.
Ehkä sama pätee sinuunkin, mutta on olemassa enemmän.
Näin asiat etenivät. Loppuvuodesta 2001 -
olimme kasvaneet ulos silloisista toimitiloistamme.
Olimme olleet noin 1 400 neliömetrin kokoisissa tiloissamme 12 vuotta.
Kun muutimme sinne, rakennus tuntui valtavalta.
12 vuodessa olimme kasvaneet niin, että tilanahtaus rajoitti työtämme.
Järjestö alkoi tukahtua, erityisesti raamattukoulu.
Meillä oli sali, johon mahtui noin 130 ihmistä, -
mutta tv-laitteisto oli siellä myös, ja pystyin nauhoittamaan ohjelmia -
vain oppituntien ulkopuolella. Opiskelijoita oli noin 130, -
mutta tv-lavasteiden kanssa saliin mahtui vain noin sata ihmistä.
Vessoja ei ollut tarpeeksi, joten miehet kävivät ulkovessoissa -
ympäri vuoden, myös talvella, ja sisävessat olivat vain naisille.
Meillä ei vain yksinkertaisesti ollut yhtään tilaa kasvulle.
Jotain oli tehtävä, joten aloimme etsiä uutta rakennusta.
Vaikka olimme menestyneet paremmin kuin koskaan ennen, -
sydämessäni oli ollut vuodesta 1968 asti usko siihen, -
että jonain päivänä Jumala käyttäisi minua ja järjestöäni -
koskettamaan ihmisiä kaikkialla maailmassa. Minulla oli globaali näky.
Tiesin, että siitä tulisi suuri, mutta en uskonut sen tapahtuvan vielä.
Nämä asiat tulivat kuitenkin pintaan, kun etsimme isompaa rakennusta.
Kerran palasin kokouksesta, ja vaimoni haki minut lentokentältä.
Hän halusi esitellä minulle rakennuksen, -
jota hän ja työntekijät olivat käyneet katsomassa.
Rakennus, jonka hän näytti, oli noin 3 000 neliömetrin kokoinen, -
eli kaksi kertaa suurempi kuin silloinen rakennuksemme.
Jamie sanoi, että tämä rakennus riittäisi meille loppuiäksemme.
Kun hän sanoi sen, Pyhä Henki nousi esiin sisälläni, ja sanoi: -
"Ei, tarvitsemme paljon isomman."
Tiesin sydämessäni, että työmme kasvaisi maailmanlaajuiseksi.
Tarvitsisimme kymmeniä tuhansia neliöitä.
En kuitenkaan ollut kertonut näystäni edes omalle vaimolleni.
Hän tiesi, että työmme kasvaisi siitä, mitä se silloin oli, -
mutta arveli, että kaksinkertainen tila riittäisi mainiosti loppuiäksemme.
Sydämessäni tiesin, että näkyni oli suurempi.
Jamie ja minä jaamme kaiken, mutta en ollut kertonut tästä hänelle.
Kun Jamie näytti rakennusta, ajattelin, että se oli aivan liian pieni, -
mutta en ollut edes kertonut ajatuksistani vaimolleni.
Ymmärsin pelkääväni salaa, että näkyyni ei uskottaisi.
Uskon, että pelkoni alkoi jo aivan työni alkuvaiheessa.
Kun Herra kosketti minua vuonna 1968, olin 18-vuotias.
Aloin puhua näystäni, jonka mukaan puhuisin joskus suurille väkijoukoille.
Olin niin introvertti, etten uskaltanut edes katsoa keskustelukumppaniani.
Se oli säälittävää. Joidenkin mielestä toimintani on yhä säälittävää, -
mutta se on vähemmän säälittävää kuin ennen. Olen edistynyt paljon.
Aina, kun puhuin näystäni, sain kylmää vettä niskaani.
Uskoin matkustavani kaukomaihin, vaikken ollut edes poistunut Texasista.
Uskoin julistavani ihmisille kaikkialla maailmassa.
Näkyäni kritisoitiin jatkuvasti. Jos koira puree sinua aina, -
kun yrität silittää sitä, lakkaat kohta silittämästä sitä.
Aina, kun puhuin näystäni, ihmiset pyörittelivät silmiään ja sanoivat: -
"Olen hyvä tyyppi, ja Jumala rakastaa sinua, mutta unelmoit liian suuria."
Arvostelun takia en ollut enää aikoihin puhunut näystäni.
Kun Jamie ja minä aloitimme, johdimme kolmea pikkuseurakuntaa.
Niiden kokouksissa ei koskaan käynyt yli sataa ihmistä, -
ja minä puhuin maailmanlaajuisesta toiminnasta ja miljoonista ihmisistä.
Mikään elämässäni ei tukenut näkyä, josta puhuin.
Arvostelun ja torjunnan takia en puhunut näystäni edes vaimolleni.
Loppuvuonna 2001 ymmärsin, -
että olin sulkenut näkyni pulloon ja pannut sen hyllylle.
En vaalinut näkyä, jonka Jumala oli minulle antanut.
Tapahtui paljon asioita, mutta nämä ovat niistä tärkeimmät.
Minua haastateltiin radio-ohjelmassa Oklahoman Tulsassa -
Oasis-radiokanavalla, jota johti David Ingles.
Minua haastattelivat Len ja Cathy Mink.
Olin tiennyt heidät vuosikymmeniä. He olivat todella tunnettuja -
ja matkustivat Kenneth Copelandin kanssa. Katsoin heitä ylöspäin.
Luulen, että heidän haastattelu- ohjelmansa kesti parisen tuntia.
Ensimmäisten 10 minuutin aikana he lukivat paikallisuutiset ja sään -
ja esittelivät senkertaisen vieraan. Sitten tuli mainoskatko.
Mainosten jälkeen liityin seuraan, ja loppuaika meni haastatteluun.
Istuin aulassa kuuntelemassa ohjelman alkua, uutisia ja säätä.
Sitten he esittelivät minut. Olin aivan järkyttynyt kuullessani, -
että olin yksi ensimmäisiä saarnaajia, joita Len ja Cathy kuulivat radiosta -
käännyttyään Jumalan puoleen, ja että Jumala oli käyttänyt -
opetustani muuttamaan heidän elämäänsä vuosikymmeniä sitten.
Mainosten jälkeen menin studioon, ja jatkoimme haastattelun loppuun.
Ohjelman jälkeen menimme syömään, ja kerroin Lenille ja Cathylle -
olevani järkyttynyt siitä, että Jumala oli puhunut heille kauttani, -
sillä Hän oli puhunut minulle heidän kauttaan. Olin siitä ihmeissäni.
He nuhtelivat minua ja kysyivät, mikä minua oikein vaivasi.
Olin tehnyt radio-ohjelmia 25 vuotta. Niitä oli lähetetty kaikkialla USA:ssa.
Luulinko, ettei kukaan kuunnellut niitä? Miksi minulle oli yllätys, -
että Jumala puhuisi niiden kautta? Se oli täydellisen järkeenkäypää, -
mutten ollut antanut itseni ajatella sitä. En uskonut vaikuttavani moniin.
Tämä oli toinen osoitus siitä, että ajattelussani oli jotain vialla.
Muutaman kuukauden aikana tapahtui jatkuvasti vastaavia asioita.
Jumala osoitti unelmani liian pieniksi. En huomannut, mitä Hän oli jo tehnyt.
Kaikki kulminoitui 31.1.2002, kun Jumala vihdoin puhui minulle -
jakeen Ps. 78:41 kautta, että ajattelutapani rajoitti Häntä.
Kun olin ymmärtänyt tämän, aloin puhua siitä heti seuraavana päivänä.
Olin järjestöni pastorikonferenssissa Coloradon Buena Vistassa.
Kerroin muille pastoreille Jumalan näyttäneen minulle, -
että rajoitin Häntä ajattelullani. En osannut kuvitella menestyväni.
Minulla oli näky, mutta en osannut nähdä itseäni toteuttamassa sitä.
En uskonut pystyväni siihen. Omassa voimassani en pystykään, -
mutten uskonut pystyväni siihen edes Pyhän Hengen voitelussa.
Aloin puhua siitä. Kutsuin henkilökuntani kokoon 11.2.2002.
Tuolloin meillä oli vain 30 työntekijää.
Nyt 12 vuotta myöhemmin meillä on 230 työntekijää ja uskon, -
että heitä tulee olemaan vielä paljon enemmän. Muutos on ollut valtava.
Kutsuin siis 30 työntekijäämme paikalle ja sanoin heille, -
että minun piti tehdä parannusta siitä, etten ollut kertonut heille näkyäni.
En ollut kertonut kaikkea edes Jamielle, koska pelkäsin ihmisiä.
Siihen liittyi paljon muutakin. Kerron jatkossa niistä asioista, -
jotka estivät minua kertomasta näystäni rohkeasti.
Sanoin, etten tiennyt, miten kauan minulta kestäisi muuttua, -
mutta vaikka siinä menisi vuosia, siitä alkaen puhuisin näystäni.
Tulisin vielä tekemään sen, mihin Jumala oli minut kutsunut.
Saisimme tarvittavat varat ja tavoittaisimme ihmisiä.
En tiennyt, kuinka kauan aikaa muutos vaatisi.
Odotin siihen menevän vuosia, mutta viikon kuluessa siitä, -
kun aloin rohkeasti julistaa näkyäni, -
koko elämäni ja palvelutyöni alkoivat muuttui dramaattisesti.
Muistanette syyskuun 2001 terrori-iskut.
Useimmat saarnaajat ja kristilliset järjestöt joutuivat talousvaikeuksiin, -
koska ihmisten huomio kiinnittyi yötä päivää uutisiin, -
ja he lakkasivat seuraamasta vakio-ohjelmiaan tv:stä ja radiosta.
He eivät katsoneet kristillisiä ohjelmia yhtä paljon kuin ennen -
ja antoivat varansa kriisin jälkeiseen hätäapuun. Se ei ole väärin, -
mutta kristillisillä järjestöillä oli vaikeaa. Se oli vaikeaa aikaa.
Kun ymmärsin ongelmani ja sanoin työntekijöillemme, -
että asiat muuttuisivat, raha-asiani alkoivat muuttua heti.
Minulta meni pari kuukautta kirjoittaa kirje siitä, -
mitä Jumala oli näyttänyt minulle ja lähettää se postituslistallemme, -
joten luonnollisessa mielessä reaktion olisi pitänyt tulla vasta sitten.
Tulomme kuitenkin kasvoivat räjähdysmäisesti viikko sen jälkeen, -
kun olin puhunut näystäni, paljon ennen kuin olin puhunut siitä -
televisiossa tai radiossa tai kirjoittanut siitä kirjeen.
Tulomme nousivat yliluonnollisesti. Nostan tämän esiin osoittaakseni, -
etten itse saanut sitä aikaan millään luonnollisilla teoillani.
Se oli yliluonnollinen juttu. Uskon, että niin omassa elämässäni -
kuin monien teidänkin elämässä Jumala haluaisi tehdä asioita -
hengellisessä maailmassa, mutta ajattelunne, pelkonne, -
tyytyväisyytenne asioiden nykytilaan ja monet muut asiat rajoittavat sitä.
Kun sydämenne muuttuu ja astutte rohkeasti esiin tavoitellen sitä, -
mihin Jumala on teidät kutsunut, on kuin pato murtuisi.
Kaikki ne asiat, jotka Jumala on aina halunnut tehdä elämässänne, -
alkavat tulvia elämäänne. Minulle kävi juuri niin vuonna 2002.
Hengen maailmassa tapahtui jotain ennen kuin ehdin puhua asiasta -
tai tehdä mitään asian hyväksi, ja varoja alkoi virrata sisään.
Meillä oli sellainenkin iso ongelma, että meillä oli 30 työntekijää.
Jamie johti koko järjestöä.
Hän teki hyvää työtä, enkä halua arvostella häntä, -
mutta se oli hänelle rajoite, sillä se ei ollut hänen kutsunsa.
Hän ei voinut matkustaa kanssani, koska johtaminen oli niin työlästä.
Olimme rukoilleet vuoden, että Jumala antaisi meille ihmisen, -
joka auttaisi järjestön johtamisessa, mutta on vaikea löytää henkilöä, -
jolla on ymmärrystä liiketoiminnasta ja samanlainen sydän kuin meillä, -
jotka annamme asioita ilmaiseksi. Jumala lähetti heti erään miehen, -
joka sanoi Jumalan käskeneen hänen jäädä nuorena eläkkeelle -
ja auttaa meitä nostamaan työmme uudelle tasolle. Niin tapahtui.
Olin yrittänyt kaksi vuotta saada ohjelmani eräälle kanavalle.
Tunsin omistajat ja olin ollut vieraana heidän ohjelmassaan, -
mutten päässyt kanavalle. Pian he kysyivät, miksen jo ollut siellä.
He käskivät minun aloittaa heti ja lupasivat hoitaa raha-asiat.
Koimme läpimurron toisensa perään, kun lakkasin rajoittamasta Jumalaa.
Tule mukaan kolmipäiväiseen raamattuseminaariin tammikuussa.
Se järjestetään Biltmoren luksushotellissa Phoenixissa.
Nauti Arizonan auringosta ja Andrew'n väkevästä sanomasta.
Andrew'n lisäksi seminaarissa puhuu Duane Sheriff Oklahomasta.
Ylistyksestä vastaavat Charlie ja Jill LeBlanc ja Jamie Wommack.
Jos varaat huoneesi 12.12.2014 mennessä, -
saat sen 139 dollarin erityishintaan.
Seminaari pidetään 1.―3.1.2015.
Lisätietoa tapahtumasta ja majoituksesta nettisivuillamme.
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit tilata materiaaleja puhelimitse arkisin klo 7:30―17 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Olet tervetullut tapaamaan Andrew'ta johonkin näistä tapahtumista.
Joulukuussa 2014 Andrew järjestää kaksi erityistä jouluillallista.
12. ja 13.12. esitetään Broadway -tyylinen musikaali God With Us.
18. ja 19.12. pääsette kokemaan Coloradon cowboy-tyylisen joulun.
Näihin teatteri- ja illallistapahtumiin mahtuu vain rajoitettu määrä ihmisiä.
Osta liput jo tänään ruudulla näkyvästä osoitteesta.
Tammikuussa 2015 Andrew puhuu Arizonan Phoenixissa ja Mesassa -
ja pitää vuotuisen miesten seminaarin Coloradon Woodland Parkissa.
Helmikuussa hän vierailee Kalifornian kaupungeissa.
Lisätietoa tapahtumista alueellasi saat nettisivuiltamme.
Kun tulin tänne, olin uskonnollinen, olinhan ollut kristitty jo pitkään.
Oli paljon ajatuksia, joissa ei ollut järkeä. Niistä oli päästävä eroon.
Sitten aloin oppia uutta Sanasta, ja se kasvoi sisälläni. Se oli hienoa.
Ison-Britannian Charis-koulut odottavat sinua!
Lisätietoa nettisivuiltamme.
Terveisiä kaikille katsojillemme Australiassa.
Meillä on nyt uusi toimisto Australian Kultarannikolla.
Kävin siellä äskettäin. Se oli kolmas matkani Australiaan, -
ja palaute oli niin hyvää, että päätimme avata sinne toimiston.
Halusin kertoa teille siitä, jotta voitte tehdä tilauksia sen kautta.
Palvelunumero näkyy ruudulla. Haluamme olla teille siunauksena -
ja auttaa teitä pääsemään käsiksi Jumalan Sanan totuuksiin.
Tässä ovat siis Australian- toimistomme yhteystiedot.
Suomennos: Anni Lähteenmäki
Investoi Charis-raamattukouluun ja Andrew Wommackin työhön